*Likumprojekts*

**Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā**

Izdarīt Sauszemes transportlīdzekļu īpašnieku civiltiesiskās atbildības obligātās apdrošināšanas likumā (Latvijas Republikas Saeimas un Ministru Kabineta Ziņotājs, 2004, 10. nr.; 2007, 22. nr.; 2008, 23. nr.; Latvijas Vēstnesis, 2011, 161. nr.; 2013, 194. nr.; 2016, 241. nr.; 2017, 250.nr.) šādus grozījumus:

1. Papildināt likumu ar 3.1 pantu šādā redakcijā:

“**3.1 pants. Izņēmums no obligātās apdrošināšanas**

(1) Īpašnieka civiltiesiskās atbildības apdrošināšanu neveic speciālajai militārajai tehnikai, kas reģistrēta Latvijas Republikas Nacionālo bruņoto spēku reģistrā (turpmāk – speciālā militārā tehnika).

(2) Speciālās militārās tehnikas ceļu satiksmes negadījumā nodarītos zaudējumus trešajai personai atlīdzina šādā kārtībā:

1) ja ceļu satiksmes negadījums noticis Latvijas Republikā - Transportlīdzekļu apdrošinātāju birojs no Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda (turpmāk – Garantijas fonds) šajā likumā noteiktajā kārtībā,

2) ja ceļu satiksmes negadījums noticis ārpus Latvijas Republikas - Aizsardzības ministrija starptautiskajos līgumos noteiktajā kārtībā.”

1. Aizstāt 11.panta otrajā daļā vārdus “Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda (turpmāk — Garantijas fonds)” ar vārdiem “Garantijas fonds”;
2. Papildināt 41. panta otro daļu ar 10. punktu šādā redakcijā:

“10) Aizsardzības ministriju, ja zaudējumus nodarījusi speciālā militārā tehnika.”.

4. Papildināt 51. panta pirmo daļu ar 11. punktu šādā redakcijā:

“11) transportlīdzeklis - speciālā militārā tehnika.”.

1. Papildināt likumu ar 56.1 pantu šādā redakcijā:

“**56.1 pants. Aizsardzības ministrijas tiesības un pienākumi transportlīdzekļu īpašnieku civiltiesiskās atbildības obligātās apdrošināšanas jomā**

1. Aizsardzības ministrija divu mēnešu laikā no Transportlīdzekļu apdrošinātāju biroja pieprasījuma saņemšanas atlīdzina Transportlīdzekļu apdrošinātāju birojam:
2. šajā likumā noteiktajā kārtībā aprēķināto un no Garantijas fonda izmaksāto apdrošināšanas atlīdzību par zaudējumiem, kurus ceļu satiksmes negadījumā trešajai personai nodarījusi speciālā militārā tehnika;
3. šā likuma 51. panta trešās daļas 1. punktā minētos izdevumus.
4. Par šā panta pirmajā daļā minētā termiņa nokavējumu Aizsardzības ministrija papildus šā panta pirmajā daļā minētajiem maksājumiem maksā Transportlīdzekļu apdrošinātāju birojam 12 procentus gadā no izmaksājamās summas.
5. Aizsardzības ministrijai, iesniedzot rakstveida pieprasījumu, ir tiesības iepazīties ar Transportlīdzekļu apdrošinātāju biroja rīcībā esošajiem dokumentiem, kas pamato lēmumu par apdrošināšanas atlīdzības izmaksu vai par atteikumu izmaksāt apdrošināšanas atlīdzību.”.

Likums stājas spēkā nākamajā dienā pēc tā izsludināšanas.

Ministru prezidents M. Kučinskis

Aizsardzības ministrs R. Bergmanis